12. klase

**1. modulis:** Plaukstošas personības

**Tēma: Kāpēc es esmu? Jēgas un laimes meklējumi**

**Tēmas atsegums**

**Tēmas apguve strukturēta trīs nodarbībās:**

1. nodarbība – Vai un kāda ir dzīves jēga?

2. nodarbība – Kāpēc ir vērts dzīvot par spīti grūtībām?

3. nodarbība – Kāpēc ir vērts darīt labo, lai gan tas nav viegli?

**Tēmas apguves mērķi**

***Zināšanas: veicināt priekšstatu veidošanos par to,***

* kādos dzīves brīžos cilvēki domā par dzīve jēgu;
* kā pārvarēt eksistenciālas krīzes – grūtas situācijas savā dzīvē;
* ka ne uz visiem jautājumiem var gūt viennozīmīgas un pārliecinošas atbildes;
* kur smelt iedvesmu dzīvei;
* ka, darot labo un sniedzot labu piemēru, iespējams ļaunumu mazināt;
* kādi tikumi palīdz darīt labu konkrētās situācijās.

***Morālās prasmes: sekmēt šādu morālo ieradumu veidošanos skolēnos:***

* dāsni un drošsirdīgi palīdzēt draugiem, kas nonākuši grūtībās;
* skaidri un ar drosmi pretoties ļaunumam, cienot tomēr katru cilvēku;
* izkopt empātiju un līdzcietību, meklējot harmoniju dzīvē;
* diskutējot grupās par eksistenciālām problēmām, izkopt sadarbīgumu, optimismu, savaldību, pacietīgumu.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Dzīvība, kultūra, Latvija, cilvēka cieņa, brīvība | Cilvēka misija, aicinājums, patiesība, zināšanas, brālība, miers, veselība |
| **Tikumi** | Līdzcietība, solidaritāte, atbildība, savaldība, drosme, gudrība | Apdomība, spriestspēja, cieņa, mīlestība, priecīgums, empātija, sadarbīgums |

**Tikumu praktizēšanas iespējas**

* 1. nodarbībā (9. slaids) izkopj empātiju un līdzcietību, izzinot tuvinieku vai paziņu izjūtas ciešanās un grūtībās.
* 2. nodarbībā (5. un 6. slaids) izkopj spriestspēju, apdomību un apņēmību, analizējot izvēles dažādās dzīves situācijās, problēmās un izaicinājumos.
* 3. nodarbībā 2. aktivitātē (6 slaids) risina morālas dilemmas par draudzīgumu un godīgumu, izdomājot ieteikumus un risinājumus kā palīdzēt draugam.

Citi komentāri

Komentāri no kolēģiem

Svarīgi būtu .. iezīmēt, ka ļaunais notiek ne tikai mūsu aktīvas darbības rezultātā, bet arī pie bezdarbības. “The only thing necessary for the triumph of evil is for good men to do nothing,”. Varētu dot skolēniem iespēju pārdomāt situācijas, kas viņiem šķiet netaisnīgas, ļaunas, bet kurās viņi nav iesaistījušies, lai ko mainītu. Kāpēc tas tā ir? Šai sakarā var runāt par to, ka darīt labu prasa drosmi, kā arī par bystander effect (piemēram, vide: <https://www.youtube.com/watch?v=GZgIYGaeWy0&ab_channel=PracticalPsychology> )